ÅRSBERETNING

**FOR**

**HALDEN SKYTTERLAG 2020**

Styret har bestått av følgende:

|  |  |
| --- | --- |
| Formann | Espen Ekeroth |
| Sekretær | Bjørn Tore Alsaker |
| Kasserer | Evert Kruithof |
| Styremedlem | Geir Svendberg |
| Styremedlem | Morten Kruithof |
| Styremedlem | Jens Johansen |
| Ungdomsleder | Jostein Smetana |

Det har i året blitt avholdt årsmøte og leder har representert laget ved ombudsmøte og kretsmøte.

Halden Skytterlag har dette regnskapsåret 165 medlemmer, herav 4 æredes-medlemmer.

Året har vært preget av begrenset stevneaktivitet pga. Covid-19 restriksjoner. Dette har påvirket treninger, stevner og storviltprøver.

Elgbanen har vært i drift i høst, men det har vært lite deltakelse pga. Covid-19. Primus motor for dette er Stian Rokke, Knut Lie og Knut Jørgen Nordby.

Det er i år brukt 6 kvelder og 2 lørdager på jaktprøver. Totalt er det skutt ca 100 serier. Elglagene Herrebrøden, Asak, Bø/Nordby og Bislingen har skutt på egne dager. Årsaken til at det har vært så få serier er at pga. Covid-19 så har direktoratet besluttet at skyteprøve fra 2019 gjelder for 2020.

Siste fredag hver måned avholdes «gubbeskyting». I sommerhalvåret ute på 100m og på vinteren inne på 15m. Det er normalt ca 8 deltakere. Noen av skytingene på våren ble avlyst.

**Halden Skytterlag har arrangert følgende stevner:**

Åpent 15 meter stevne med 137 deltagere.

Stevnevinner Ketil Næss, Fredrikstad 246 poeng

|  |  |  |
| --- | --- | --- |
|  |  |  |

Åpent banestevne – avlyst

KM Bane – arrangert på 100m for alle klasser. 33 deltakere

Stevnevinner: Vanja Eirin Ramstad, Degernes 339 poeng

Halden Skytterlag var med og arrangerte samlagsstevnet felt i Degernes.

**Stevne deltagelse:**

Lagets skyttere har til sammen 26 ganger deltatt på stevner, noe som er litt færre enn i fjor. (75 i 2002, 110 i 2003, 150 i 2004, 140 i 2005, 130 i 2006, 130 i 2007, 160 i 2008, 120 i 2009, 180 i 2010, 135 i 2011,100 i 2012,70 i 2013, 75 i 2014, 70 i 2015, 50 i 2016, 38 i 2017, 26 i 2018, 37 i 2019).

Årets landsskytterstevne ble avlyst.

**Interne skytinger:**

## Klubbmesterskap 15 meter:

Ikke skutt

**Klubbmesterskap felt:**

Ikke skutt

**Klubbmesterskap bane:**

Ikke skutt

**Diverse pokaler:**

### Ikke skutt

### Hus:

Av prosjektet med å legge om tak så gjenstår å montere snøfanger på taket over inngangsdøren. Denne er kjøpt og ligger lagret.

2 stk TV skjermer har blitt innkjøpt til resultatservice

Varmepumpe har blitt installert oppholdsrom i kjelleren. Elektrisk skap i kjeller modernisert. Trykktank til vann har blitt byttet.

**100m:**

Det har i året blitt utført større endringer på 100m banen. Ny skivevogn for elektroniske skiver har blitt sluttført og 8 Megalink 3D skiver har blitt montert. Anlegget har fungert godt på trening ute i sommer.

Kabel ut til vender på 90 meter ble byttet pga jordfeil.

**200m:**

Banen ble ikke rigget i år pga. avlyst stevne. En skive har blitt restaurert pga. råte, og alle skivene har blitt malt et strøk.

Standplassene er i meget god stand, og fungerer godt. Lys på standplass er gjort klart, men ikke koblet.

Voldkrone må fylles opp med subus. Ligger klar ved grava.

**Elgbanen:**

Det har vært lite aktivitet i år pga. Covid-19 stenging.

**50 meter:**

50m banen har fått ny kledning, ny dør og ny lås. Miniatyrlaget har avsluttet leieavtalen.

**Skyteskole:**

Skyteskole har ikke blitt arrangert i år.

**Våpen:**

Skytterlaget har følgende våpen:

Kal .22: 3 stk Anschutz,

6 stk Sauer kal .22 hvorav 1 links

1 ny Sauer kal 22, rekrutt i bestilling. Innkjøpt med støtte i fra Halden idrettsråd.

**Økonomi:**

Lagets økonomi er stabil og god. For tiden har laget ingen aktive sponsoravtaler.

Grasrotandelen, Norsk Tipping; Laget er registrert som grasrotmottaker. Laget får 7% av det som spillerne spiller for. Dette ser ut til å utgjøre omtrent 12000,- pr år.

Laget har fått kompensert for 70% av tapet vi har hatt pga. Covid-19 stenging.

**Trening:**

Det har vært avholdt trening 1 gang pr uke igjennom hele året med unntak av skolens ferier. I fra påske og frem til juli så var det åpent 2 ganger i uken. For første gang har vi holdt åpent igjennom sommerferien – en gang per uke.

Ungdommene fra Aremark skytterlag har deltatt på treninger en gang i uken fra april til juli i påvente av at de har bygget om egen bane.

**Konklusjon:**

Aktiviteten i laget er relativt liten, men vi har en solid gjeng som trener fast. Det er gledelig å se at vi har noen som satser og også deltar på stevner selv om det i sommer har vært begrensede muligheter.

Lagets damegruppe har vært på plass ved lagets stevner, og tatt seg av servering.

Laget takker også alle som har stilt opp og gjort en innsats ved stevner og dugnader.

**Hjertelig takk til alle sammen**.

For styret i Halden Skytterlag

Espen Ekeroth

Formann